ดาวโจนส์พุ่ง 270 จุดจากแรงซื้อหุ้นกลุ่มแบงก์
ตลาดหุ้นสหรัฐ ดัชนีพุ่งขึ้นจากแรงซื้อหุ้นกลุ่มสถาบันการเงินและราคาน้ำมันที่ปรับเพิ่ม ช่วยให้ดัชนีหุ้นสหรัฐพุ่งขึ้นกว่า 270 จุด
8 ก.ค. 2553

ตลาดหุ้นสหรัฐ ดัชนีพุ่งขึ้นจากแรงซื้อหุ้นกลุ่มสถาบันการเงินและราคาน้ำมันที่ปรับเพิ่ม ช่วยให้ดัชนีหุ้นสหรัฐพุ่งขึ้นกว่า 270 จุด
ปิดการซื้อขายตลาดหุ้นสหรัฐวันนี้ ดัชนีพุ่งขึ้นจากแรงซื้อหุ้นกลุ่มสถาบันการเงิน หลังสเตท สตรีท คอร์ป สถาบันการเงินรายใหญ่ในนครบอสตัน ประกาศผลประกอบการไตรมาส 2 ของปีดีกว่าเป้าที่วางไว้ ขณะที่ราคาน้ำมันดิบตลาดไนเม็กซ์ เพิ่มขึ้น 2.09 ดอลลาร์สหรัฐ หรือเกือบ 3% ไปปิดที่ 74.07 ดอลลาร์สหรัฐ/บาร์เรล ทำให้หลังปิดตลาด ดัชนีดาวโจนส์ ปิดที่ 10,018.28 จุด ปรับขึ้น 274.66 จุด หรือ 2.82% ดัชนีแนสแดคปิดที่ 2,159.47 จุด ปรับขึ้น 65.59 จุด หรือ 3.13% และดัชนีเอสแอนด์พีปิดที่ 1,060.27 จุด ปรับขึ้น 32.21 จุด หรือ 3.13%
ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,014.82 จุด ปรับขึ้น 49.82 จุด หรือ 1.00% ดัชนี DAX ตลาดแฟรงก์เฟิร์ต ปิดที่ 5,992.86 จุด ปรับขึ้น 51.88 จุด หรือ 0.87% และดัชนี CAC 40 ตลาดปารีส ปิดที่ 3,483.44 จุด ปรับขึ้น 60.08 จุดหรือ 1.76% ส่วนน้ำมันดิบเบรนต์ ตลาดลอนดอน ปิดที่ 73.51 ดอลลาร์สหรัฐ/บาร์เรล ปรับขึ้น 2.06 ดอลลาร์สหรัฐ
ราคาทองคำตลาดนิวยอร์ก ปิดที่ 1,198.60 ดอลลาร์สหรัฐ/ออนซ์ ปรับขึ้น 3.80 ดอลลาร์สหรัฐ ส่วนตลาดลอนดอน ปิดที่ 1,195.75 ดอลลาร์สหรัฐ/ออนซ์ ปรับขึ้น 60 เซนต์